33. autobusu maršruts (Rīga, 2022)

33. autobusu maršruts ir Rīgas sabiedriskā transporta autobusu maršruts, kas kursē no Dārzciema (galapunkts atrodas Lubānas un Līvānu ielu krustojumā) līdz Juglai (galapunkts atrodas Mārkalnes ielas un Brīvības gatves krustojumā).

Maršruta kopējais garums sasniedz 28 km. Virziena Dārzciems — Jugla kopējais garums ir 13 km, bet virziena Jugla — Dārzciems kopējais garums ir 15 km. 33. autobusu maršrutu apkalpo RP SIA "Rīgas Satiksme" 7. autobusu parks. Darba dienās pa līniju kursē 4 autobusi, bet brīvdienās maršruts nekursē.

Līdz 2013. gada 1. aprīlim 33. maršruta autobusi kursēja no Abrenes ielas līdz Kundziņsalai. Jaunais 33. maršruts "Jugla - Pļavnieki" tika atklāts 2022. gada 19. septembrī, aizstājot ar to 303. ekspresbusu maršrutu. Maršruta posms no A. Saharova ielas līdz Līvānu un Lubānas ielai ir aizgūts no bijušā 370. ekspresbusa maršruta.

Kopš 2023. gada 1. februāra iekāpšana 33. maršruta autobusos notiek tikai pa pirmajām durvīm.

No 2023. gada 23. oktobra maršruts tika pārdēvēts par "Dārzciems - Jugla", lai precīzāk raksturotu apkaimi, kurā atrodas galapunkts Lubānas un Līvānu ielas krustojumā. Iepriekšējais galapunkta nosaukums "Pļavnieki" tika aizgūts no 303. ekspresbusa maršruta.

Maršruts 
Virzienā Jugla — Dārzciems autobusi kursē pa šādām ielām: Murjāņu iela, Brīvības gatve, Silciema iela, Murjāņu iela, Juglas iela, Malienas iela, Hipokrāta iela, Biķernieku iela, Ulbrokas iela, Brāļu Kaudzīšu iela, A. Saharova iela, Lubānas iela, Dārzciema iela, Rēzeknes iela, Līvānu iela, Lubānas iela.

Virzienā Dārzciems — Jugla autobusi kursē pa šādām ielām: Lubānas iela, Rēzeknes iela, Dārzciema iela, Lubānas iela, A. Saharova iela, Brāļu Kaudzīšu iela, Ulbrokas iela, Biķernieku iela, Hipokrāta iela, Malienas iela, Juglas iela un Murjāņu iela.

Pieturvietas 

Virzienā Jugla — Dārzciems ir 22 pieturas.

Virzienā Dārzciems — Jugla ir 20 pieturas.

Atsauces 

33 (2022)